আটক কৰা লোকসকলক মিৰ্জা উমিদ বাইগ (৩৫), বিপিন ৰাউত (২৯), জিন্টু থাপা (২৭), অভিষেক কৰ্মকাৰ, হিমু মেচ আৰু বিকি পাণ্ডে বুলি চিনাক্ত কৰা হৈছে।
ডিব্ৰুগড় আৰক্ষী থানাৰ ভাৰপ্ৰাপ্ত বিষয়া বুলাৰাম টেৰঙে কয় যে তেওঁলোকে এনইচি হোষ্টেল, অসম চিকিৎসা মহাবিদ্যালয় আৰু চিকিৎসালয়ৰ টিবি ৱাৰ্ডৰ ওচৰত অভিযান চলাই এখন স্কুটাৰ, আঠটা মোবাইল ফোনৰ সৈতে এখন মটৰচাইকেল জব্দ কৰে।
"কণ্টেইনাৰ সহ ধৃত ছয়জনৰ পৰা ৫৩.০৫ গ্ৰাম হিৰ'ইন জব্দ কৰা হৈছে। AMCH অঞ্চলৰ পৰা তেওঁলোকক গ্ৰেপ্তাৰ কৰা হৈছে। তেওঁলোকে ড্ৰাগছ সেৱন কৰে আৰু ড্ৰাগছ বিক্ৰীৰ সৈতেও জড়িত।" আৰক্ষী বিষয়া টেৰঙে কয়।
উল্লেখ্য যে একেদৰে গুৱাহাটী আৰক্ষীয়েও যোৱা নিশা নালাপাৰা অঞ্চলত এখন ট্ৰাকৰ পৰা ৪.৫ কিলোগ্ৰাম ওজনৰ আৰু ৩৫ কোটি টকা মূল্যৰ বৃহৎ পৰিমাণৰ সন্দেহজনক হিৰ'ইন জব্দ কৰে।
এই সন্দৰ্ভত ইতিমধ্যে দুজন লোকক গ্ৰেপ্তাৰ কৰা হৈছে বুলি আৰক্ষীয়ে জানিবলৈ দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
